Държавен вестник, бр. 9, 2021 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  9
мяк (Mesocricetus newtoni), Голям нощник (Myotis 
myotis), Дългоух нощник (Myotis bechsteinii), Дъл-
гопръст нощник (Myotis capaccinii), Трицветен 
нощник (Myotis emarginatus), Остроух нощник 
(Myotis blythii), Голям подковонос (Rhinolophus 
ferrumequinum), Maлък подковонос (Rhinolophus 
hipposideros), Южен подковонос (Rhinolophus 
euryale), Подковонос на Мехели (Rhinolophus 
mehelyi), Дългокрил прилеп (Miniopterus schreibersii), 
Широкоух прилеп (Barbastella barbastellus);
2.2.2. земноводни и влечуги – Добруджански 
тритон (Triturus dobrogicus), Пъстър смок (Elaphe 
sauromates), Обикновена блатна костенурка (Emys 
orbicularis), Шипоопашата костенурка (Testudo 
hermanni), Шипобедрена костенурка (Testudo 
graeca);
2.2.3. безгръбначни – Обик новен сечко 
(Cerambyx cerdo), Буков сечко (Morimus funereus), 
Бръмбар рогач (Lucanus cervus), Лицена (Голяма 
огневка) (Lycaena dispar), *Четириточкова меча 
пеперуда (Euplagia (Callimorpha) quadripunctaria), 
Хидриас (Euphydryas (Hypodryas) maturna), Це-
нагрион (Ручейно пъстриче) (Coenagrion ornatum);
2.2.4 растения – Обик новена пърчовка 
(Himantoglossum caprinum), Емилипопово про-
зорчe (Potentilla emilii-popii), Червено усойниче 
(Echium russicum).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани-
ците на зоната, за постигане и поддържане на 
благоприятното им природозащитно състояние 
в Континенталния биогеографски регион;
3.2. увеличаване на приноса на защитената 
зона по отношение на площта на природни мес-
тообитания с кодове 6240 * и 6250 *;
3.3. подобряване на структурата и функциите 
на природни местообитания с кодове 91I0 * и 91Z0;
3.4. подобряване на местообитанията на 
видовете Обикновена блатна костенурка (Emys 
orbicularis), Шипоопашата костенурка (Testudo 
hermanni), Шипобедрена костенурка (Testudo 
graeca), Подковонос на Мехели (Rhinolophus 
mehelyi), Широкоух прилеп (Barbastella barbastellus), 
Дългоух нощник (Myotis bechsteinii) и Червено 
усойниче (Echium russicum);
3.5. при необходимост подобряване на състо-
янието или възстановяване на типове природни 
местообитания, посочените в т. 2.1 местооби-
тания на посочените в т. 2.2 видове и техните 
популации.
4. Целите на защитената зона по т. 3 са оп-
ределени съобразно важността на защитената 
зона за постигане и поддържане на благопри-
ятното природозащитно състояние на типовете 
природни местообитания и видовете по т. 2 в 
Континенталния биогеографски регион, както и 
за свързаността и целостта на мрежата от защи-
тени зони в страната като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
5. Приоритетни за опазване в защитената 
зона са типовете природни местообитания и 
видовете по т. 2, означени със знак (*) в прило-
жения № 1 и № 2 от ЗБР, видът Емилипопово 
прозорчe (Potentilla emilii-popii), както и типовете 
природни местообитания и видовете, за които 
са определени цели за подобряване в т. 3.
6. Пълният опис на координатите на точ-
ките, определящи границата на защитена зона 
BG0000106 „Хърсовска река“, е посочен в прило-
жението, неразделна част от настоящата заповед.
7. Стандартният формуляр с данни и оцен-
ки за защитената зона, както и картен мате-
риал с границите є са налични и се съхра-
няват в Министерството на околната среда 
и водите, РИОСВ – Варна, РИОСВ – Русе, 
РИОСВ – Шумен, и на интернет страницата на 
Информационната система за защитените зони 
от екологичната мрежа Натура 2000.
8. В границите на защитената зона се заб­
ранява:
8.1. провеждане на състезания с моторни пре-
возни средства извън съществуващите пътища 
в неурбанизирани територии;
8.2. движение на мотоциклети, ATV, UTV и 
бъгита извън съществуващите пътища в неур-
банизирани територии; забраната не се прилага 
за определени на основание на нормативен акт 
трасета за движение на изброените моторни пре-
возни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
8.3. промяна на начина на трайно ползване, 
разораване, залесяване и превръщане в трайни 
насаждения на ливади, пасища и мери при 
ползването на земеделските земи като такива;
8.4. разораване и залесяване на поляни, голини 
и други незалесени горски територии в границите 
на негорските природни местообитания по т. 2.1 
освен в случаите на доказана необходимост от 
защита срещу ерозия и порои;
8.5. премахване на характеристики на ланд-
шафта (синори, жизнени единични и групи 
дървета, традиционни ивици, заети с храстово-
дървесна растителност сред обработваеми земи, 
защитни горски пояси, каменни огради и живи 
плетове) при ползването на земеделските земи 
като такива освен в случаите на премахване 
на инвазивни чужди видове дървета и храсти; 
8.6. търсене и проучване на общоразпро-
странени полезни изкопаеми (строителни и 
скалнооблицовъчни материали), разкриване на 
нови и разширяване на концесионните площи за 
добив на общоразпространени полезни изкопаеми 
(строителни и скалнооблицовъчни материали) в 
териториите, заети от природните местообитания 
по т. 2.1; забраната не се прилага в случаите, в 
които към датата на обнародване на заповедта 
в „Държавен вестник“ има започната процедура 
за предоставяне на разрешения за търсене и/или 
проучване, и/или за предоставяне на концесия 
за добив по Закона за подземните богатства и 
по Закона за концесиите, или е започнала про-
цедура за съгласуването им по реда на глава 
шеста от Закона за опазване на околната среда 
и/или чл. 31 от ЗБР, или е подадено заявление 
за регистриране на търговско откритие;